**ОПШТИНА БЕРАНЕ**

**ПРЕДЛОГ**

**Одлуке о откупу земљишта ради докомплетирања урбанистичких парцела бр.16 и бр. 24 у зони ДУП-а “Јасиковац“**

**Беране, март 2016. године**

На основу члана 29 став 2 и члана 40 став 2 тачка 3 Закона о државној имовини („Сл. лист ЦГ“, бр. 21/09 и 40/11), члана 33. став 1. тачка 1. и члана 45. став 1 тачка 9 Закона о локалној самоуправи („Сл. лист РЦГ“, бр. 42/03, 28/04, 75/05, 13/06 и „Сл. лист ЦГ“, бр. 88/09, 3/10, 38/12, 10/14, 57/14 и 03/16) и члана 33. став 1 тачка 9 и члана 37 став 2 Статута општине Беране („Сл. лист РЦГ“-општински прописи, бр. 21/04 и 34/06 и „Сл. лист ЦГ“-општински прописи, бр. 6/11), Скупштина општине Беране, на сједници одржаној ---------2016. године, донијела је:

**О Д Л У К У**

**о откупу земљишта ради докомплетирања урбанистичких парцелa бр. 16 и бр. 24 у зони ДУП-а “Јасиковац“**

 **Члан 1.**

Дозвољава се „МД – МОМО“ ДОО Беране, откуп катастарских парцелa број 771/46 површине 37,00m2, 771/47 површине 37,00m2 уписане у листu непокретности број 322 КО Беране, и катастарских парцела број 774/2 површине 5,00m² и 774/3 површине 2,00m² уписане у лист непокретности број 296 КО Беране као својина општине Беране, са обимом права својине 1/1, ради докомплетирања урбанистичких парцела бр.16 и бр. 24 у зони ДУП-а “Јасиковац“.

 **Члан 2.**

Урбанистичке парцеле наведене у члану 1. ове Одлуке састоје се од катастарских парцела бр. 771/46 површине 37,00м2, 771/47 површине 37,00м2, 774/2 површине 5,00m² и 774/3 површине 2,00m² које су предмет откупа и катастарске парцеле бр. 771/34 површине 198 m² чији је власник „МД – МОМО“ ДОО.

 **Члан 3.**

Непокретност из члана 1. ове Одлуке се откупљују уз накнаду од 70,00€/m², што укупно износи 5.670,00€.

Накнада у наведеном износу одређена је од стране Комисије за процјену вриједности непокретности.

 **Члан 4.**

Обавезује се власник „МД – МОМО“ ДОО Беране да општини Беране уплати накнаду од 5.670,00 € (пет хиљада шест стотина седамдесет евра) сходно налазу општинске Комисије за процјену виједности непокретности.

Накнада из става 1 плаћа се у року 30 дана од дана доношења Одлуке.

**Члан 5.**

Овлашћује се Предсједник Општине да у року од 30 дана од дана ступања на снагу ове Одлуке, са именованим закључи уговор којим ће бити регулисана права и обавезе уговорних страна, под условом да је накнада из члана 4 у цјелости исплаћена.

**Члан 6.**

Ова Одлука ступа на снагу осмог дана од дана објављивања у „Сл.листу ЦГ“- општински прописи.

 **СКУПШТИНА ОПШТИНЕ БЕРАНЕ**

**Број: 02-030\_\_\_\_\_ Предсједник,**

**Беране,\_\_\_\_\_\_2016. године Горан Киковић**

**О б р а з л о ж е њ е:**

**I. Правни основ за доношење Одлуке**

Правни основ за доношење ове одлуке садржан је у члану 29 став 2 Закона о државној имовини којим је прописано да непокретним и покретним стварима и другим добрима у државној имовини на којима одређена својинска овлашћења врши Општина располаже надлежни орган Општине у складу са законом и статутом. Чланом 40 став 2 тачка 3 истог закона прописано је ''продаја ствари и других добара у државној имовини може се вршити непосредном погодбом у случајевима када је власник катастарске парцеле дужан да трпи промјене граница урбанистичке парцеле према плану парцелације (докомплетирање урбанистичке парцеле)''.

Чланом 33. став 1. тачка 1. Закона о локалној самоуправи прописано је ’’у оквиру сопствених надлежности Општина врши и следеће послове: управља, располаже и штити своју имовину и врши поједина својинска овлашћења на државној имовини, у складу са законом’’. Чланом 45. став 1. тачка 9. истог закона прописани су послови Скупштине, између осталог, да Скупштина располаже имовином.

Чланом 33. став 1. тачка 9. Статута општине Беране прописано је да Скупштина располаже имовином, а чланом 37. став 2. да Скупштина у вршењу послова из свог дјелокруга доноси одлуке и друге акте.

**II. Разлози за доношење**

 „МД – МОМО“ ДОО Беране поднио је Дирекцији за имовину општине Беране захтјев да му се омогући докомплетирање урбанистичких парцела бр. 16 и бр. 24 у зони ДУП-а ’’Јасиковац’’. Поред поднијетог захтјева, разлози за доношење ове Одлуке садржани су и у намјери и интересу општине Беране да реализује усвојена просторно-планска документа и омогући физичким и правним лицима докомплетирање урбанистичких парцела гдје за то постоје услови, а све у складу са усвојеним ДУП-овима и законом.

Предлажемо одборницима да предлог Одлуке подрже и усвоје као у тексту предлога.

 **ДИРЕКЦИЈА ЗА ИМОВИНУ**